
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 14P/63/2024 8724201548 25. 09. 2024 JUDr. Monika Heldáková ECLI:SK:OSPP:2024:8724201548.3
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Monikou Heldákovou v právnej veci manžela: A. B., nar. XX.XX.XXXX, trvale bytom C. XXX/XX, XXX XX D. E. a manželky: F. B., nar. XX.XX.XXXX, trvale bytom G. XXX/XX, XXX XX D. E., na návrh manžela o rozvod manželstva a úpravu výkonu rodičovských práv a povinností na čas po rozvode k maloletým deťom: 1/ H. A. B., nar. XX.XX.XXXX, 2/ A. A. B., nar. XX.XX.XXXX, obe bytom ako matka, zastúpeným procesným opatrovníkom Úradom práce, sociálnych vecí a rodiny Poprad, o návrhu manžela na rozvod manželstva a na úpravu výkonu rodičovských práv a povinností k maloletým deťom, t a k t o rozhodol: I. Manželstvo manžela A. B., nar. XX.X.XXXX a manželky F. B., I. I., nar. XX.X.XXXX, uzavreté dňa 17.8.2018 v Spišskej Teplici, zapísané v knihe manželstiev matričného úradu Poprad, vo zv. 31, ročník 2018, str. 172, por. č. 171, r o z v á d z a . II. Na čas po rozvode schvaľuje rodičovskú dohodu v tomto znení: Maloleté deti: H. A. B., nar. XX.XX.XXXX a A. A. B., nar. XX.XX.XXXX s a z v e r u j ú do osobnej starostlivosti matky, ktorá ich bude zastupovať a spravovať ich majetok. Otec s a z a v ä z u j e prispievať na výživu mal. H. A. B., sumou 100,- eur mesačne a na výživu mal. A. A. B., sumou 100,- eur mesačne počnúc dňom právoplatnosti tohto rozsudku vždy do 20. dňa v mesiaci vopred k rukám matky. Styk otca s mal. deťmi sa neupravuje. III. Žiaden z účastníkov n e m á n á r o k na náhradu trov konania. odôvodnenie: 1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. (§ 27 ods. 1 zákona č. 36/2005 Z. z. Zákona o rodine a o zmene a doplnení niektorých zákonov). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

